b'\n_START_ARTICLE_\nEurofurence\n_START_PARAGRAPH_\nEurofurence er ei samling for subkulturen furry som holdes \xc3\xa5rlig forskjellige steder i Europa. Den starta i 1995 som en privat samling av nitten europeiske furrytilhengere som treftes over Internett. Siden da har deltakertallet \xc3\xb8kt jevnt, til 782 p\xc3\xa5 Eurofurence 14, som blei holdt i 2008. Navnet til samlinga kommer av ConFurence, ei amerikansk samling som ikke lenger holdes. Navnet viser til at samlinga er europeisk._NEWLINE_Fra \xc3\xa5r 2000 har ikke samlinga blitt holdt av enkeltpersoner lenger, men heller av den tyske vereinen Eurofurence e. V., som administrerer samlinga._NEWLINE_I motsetning til de fleste amerikanske furrysamlinger foregikk Eurofurence f\xc3\xb8rst p\xc3\xa5 ungdomsherberger. Eurofurence blei for f\xc3\xb8rste gang holdt p\xc3\xa5 et hotell i 2007 (ringberghaus i Suhl).\n_START_SECTION_\nSteder\n_START_PARAGRAPH_\nEurofurence har blitt holdt flere forskjellige steder rundt om i Europa. Den har blitt holdt flest ganger i Tyskland, og hvert eneste \xc3\xa5r fra og med 2005. F\xc3\xb8r det varierte det mer, og det har blitt holdt i Sverige, Nederland og Tsjekkia i tillegg til Tyskland. Stedene i Tyskland har ogs\xc3\xa5 variert, men de siste tre \xc3\xa5ra har samlinga blitt holdt p\xc3\xa5 samme sted i Tyskland.'